
UZNESENIE VLÁDY SLOVENSKEJ REPUBLIKY
č. ...
z ...

k návrhu na schválenie všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok elektriny pre domácnosti v Slovenskej republike v roku 2024 – fáza II. 

	Číslo materiálu:
	

	Predkladateľ:
	minister hospodárstva


Vláda
1. schvaľuje

všeobecný hospodársky záujem na základe § 24 zákona č. 251/2012 Z. z. 
o energetike a o zmene a doplnení niektorých zákonov, ktorý spočíva v zabezpečení dodávky elektriny vyrobenej v kvalifikovaných zariadeniach a dodanej dodávateľovi elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky, odberateľom elektriny v domácnostiach v Slovenskej republike v priebehu roka 2024;


1. berie na vedomie

existujúci, pretrvávajúci problém enormného nárastu cien elektriny na území SR ako aj v EÚ a skutočnosť, že daná situácia výraznou mierou ovplyvní ceny elektriny pre domácnosti na území SR v roku 2024 a s tým súvisiacu potrebu zabezpečiť ochranu odberateľov elektriny v domácnosti,
úlohu, ktorú zohráva v tomto riešení dodávateľ elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky a ktorý nakúpi elektrinu od výrobcu Slovenské elektrárne, a.s. podľa podmienok rozhodnutia Ministerstva hospodárstva Slovenskej republiky, ktorým uloží výrobcovi elektriny povinnosť vo všeobecnom hospodárskom záujme,
nevyhnutnosť zabezpečiť, aby elektrina vyrobená a dodaná výrobcom Slovenské elektrárne, a.s., bola správne prerozdelená medzi dodávateľov, ktorí dodávajú elektrinu odberateľom v domácnostiach a aby bez vzniku neprimeraných dodatočných nákladov pre účastníkov trhu s elektrinou bola táto elektrina použitá na zabezpečenie cien elektriny pre domácnosti v roku 2024 v zásade na úrovni cien z roku 2022, 
možnosť vzniku nákladov na úrovni dodávateľa elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky v súvislosti s plnením tejto úlohy a nevyhnutnosť kompenzovať tieto náklady,

ukladá
                       
ministrovi hospodárstva
 
povinnosť uložiť dodávateľovi elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky, a ktorý nakúpi elektrinu od výrobcu Slovenské elektrárne, a.s. povinnosť:
a) dodávať dodávateľom, ktorí dodávajú elektrinu odberateľom elektriny v domácnosti, elektrinu odobratú od výrobcu Slovenské elektrárne, a.s. a v prípade potreby aj ďalšiu elektrinu zabezpečenú z iných zdrojov za cenu komodity 61,2077 Eur/MWh, zvýšenú o koeficient Kt v zmysle vyhlášky Úradu pre reguláciu sieťových odvetví č. 107/2023, ktorou sa ustanovuje cenová regulácia dodávky elektriny, ktorý je stanovený na 10 % (t. j. za výslednú cenu komodity 67,3285 Eur/MWh), pre účely dodávky elektriny do odberných miest odberateľov elektriny v domácnosti, do ktorých príslušný dodávateľ zabezpečuje dodávku elektriny v roku 2024, pričom objem elektriny dodávanej príslušnému dodávateľovi elektriny bude určený podľa podielu predmetného dodávateľa na celkovom množstve dodanej elektriny pre domácnosti na vymedzenom území Slovenskej republiky vyplývajúceho z diagramov odberu poskytnutých organizátorom krátkodobého trhu s elektrinou k určenému dňu a spôsob vysporiadania množstiev elektriny dodanej príslušnému dodávateľovi elektriny vrátane zúčtovania rozdielov, bude určený na základe príslušných diagramov skutočného odberu stanovených organizátorom krátkodobého trhu s elektrinou, 
b) použiť množstvo elektriny odobraté od výrobcu Slovenské elektrárne, a.s. podľa rozhodnutia o uložení povinností vo všeobecnom hospodárskom záujme výlučne na účely dodávky elektriny pre odberateľov elektriny v domácnosti na vymedzenom území Slovenskej republiky alebo na účely dodávky elektriny pre dodávateľov podľa bodu C.1 písm. a) tohto uznesenia, 
c) dodávať v priebehu kalendárneho roka 2024 elektrinu odberateľom elektriny v domácnosti za maximálnu cenu vypočítanú v súlade s rozhodnutím o uložení povinností vo všeobecnom hospodárskom záujme,
d) uzavrieť s dodávateľmi podľa bodu C.1 písm. a) tohto uznesenia zmluvné vzťahy na dodávku elektriny, ktoré budú vypracované dodávateľom elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky, podľa zmluvných štandardov organizácie EFET pre dodávku elektriny alebo podľa iných obdobných zmluvných štandardov,
e) dodávať dodávateľom poslednej inštancie elektrinu pre odberateľov elektriny v domácnosti odobratú od výrobcu Slovenské elektrárne, a.s. v prípade, ak niektorý z dodávateľov elektriny pre domácnosti v priebehu roka 2024 ukončí činnosť dodávateľa elektriny
do 31. októbra 2023

Povinnosť uložiť dodávateľovi elektriny, inému ako dodávateľ elektriny uvedený v bode C.1 tohto uznesenia, ktorý dodáva elektrinu v roku 2024 odberateľom elektriny v domácnosti, povinnosť:
a) odobrať množstvo elektriny dodané dodávateľom elektriny uvedeným v bode C.1 tohto uznesenia za podmienok uvedených v tomto uznesení a podľa rozhodnutia o uložení povinností vo všeobecnom hospodárskom záujme,
b) použiť množstvo elektriny odobraté od dodávateľa elektriny uvedeného v bode C.1 tohto uznesenia výlučne na účely dodávky elektriny pre odberateľov v domácnosti na vymedzenom území Slovenskej republiky,
c) dodávať v priebehu kalendárneho roka 2024 elektrinu odberateľom elektriny v domácnosti za maximálnu cenu vypočítanú v súlade s rozhodnutím o uložení povinností vo všeobecnom hospodárskom záujme,
d) uzavrieť s dodávateľom elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky, zmluvné vzťahy na dodávku elektriny, ktoré budú vypracované týmto dodávateľom elektriny podľa zmluvných štandardov organizácie EFET pre dodávku elektriny alebo podľa iných obdobných zmluvných štandardov,
e) odovzdať celý objem elektriny, ktorý mu bol dodaný od dodávateľa elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky dodávateľovi, ktorý prevzal jeho odberné miesta v režime dodávky poslednej inštancie
do 31. októbra 2023

[bookmark: _Hlk118869397]určiť podmienky, za ktorých budú tieto povinnosti plnené vrátane spôsobu výpočtu maximálnej ceny, za ktorú budú dodávatelia elektriny dodávať elektrinu odberateľom elektriny v domácnosti v roku 2024 ako aj spôsobu finančného  zabezpečenia transakcii medzi dodávateľom elektriny podľa bodu C.1 tohto uznesenia a ostatnými dodávateľmi elektriny podľa bodu C.2 tohto uznesenia
do 31. októbra 2023 

zabezpečiť, aby organizátor krátkodobého trhu s elektrinou poskytol dodávateľovi elektriny, ktorý je akciovou spoločnosťou so 100 % majetkovou účasťou štátu, v ktorej vykonáva akcionárske práva Ministerstvo hospodárstva Slovenskej republiky, všetky požadované informácie a inú požadovanú súčinnosť a riadil sa pokynmi predmetného dodávateľa  elektriny pri vykonaní povinností účastníkov trhu s elektrinou podľa tohto uznesenia
[bookmark: _GoBack]do 31. októbra 2023		

vytvoriť kompenzačný mechanizmus na zabezpečenie povinností vo všeobecnom hospodárskom záujme, ktorý zahŕňa stanovenie parametrov na výpočet náhrady, kontrolu a prehodnocovanie náhrady a opatrenia na predchádzanie vzniku nadmernej náhrady
do 31. decembra 2023;


1. ruší

uznesenie vlády SR č. 132 z 28. marca 2023 k návrhu na schválenie všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok elektriny pre domácnosti v Slovenskej republike v roku 2024 – I. fáza.

Vykoná:	minister hospodárstva

